**Fókuszban a megoldások és megtérülés - közeledik a PREGA 2018 Konferencia**

**A precíziós gazdálkodás gyakorlati tapasztalatain keresztül osztjuk meg az idei év alkalmazott megoldásait, és adunk választ a megtérüléssel kapcsolatos kérdésekre. Ismerje meg Ön is a legnagyobb hazai precíziós szakmai fórum programtervét!**

**A legfontosabb kérdések:**

* Milyen adatok alapján valósítható meg a precíziós gazdálkodás?
* Mi a műszaki rendszerminimum?
* Hogyan kapcsolódik a jövő finanszírozása és támogatási rendszere a precíziós gazdálkodáshoz?
* Milyen közösségi kezdeményezések, kutatások segítik a tapasztalat megosztását?



**A fenti kérdések megválaszolására a PREGA független és nyitott szakmai fórumként új programelemekkel bővül:**

2018. február 20.

[**PREGA Science Konferencia**](https://www.agroinform.hu/prega_science)**:**

A PREGA SCIENCE 2017 első magyar precíziós gazdálkodási és agrárinformatikai tudományos konferencia után jövőre immár angol nyelven hangoznak el az előadások, gondolva a környező országok tudományos képviselőire is.

A PREGA SCIENCE 2018 egyben előfutára a 2021-ben Magyarországon megrendezésre kerülő 13. ECPA – Európai Precíziós Gazdálkodási Konferencia rendezvénynek.

**Magyarországi Precíziós Gazdálkodási Egyesület első közgyűlése:**

Az Egyesület bejegyzése még folyamatban van, és a tervek szerint február 21-re már új tagok jelentkezését is tudja fogadni. Célja, hogy társadalmi szervezet formájában előremozdítsa a precíziós gazdálkodás hazai alkalmazásának elterjedését, és segítse a gazdálkodók munkáját lényeges szakmai információk megosztásával.

**PREGA Kiállítói est:**

A kötetlen programot kínáló találkozó kiváló lehetőség arra, hogy az értékes szakmai kapcsolatok tovább erősödjenek.

2018. február 21.


[**PREGA – Precíziós Gazdálkodási és Agrárinformatikai Konferencia és Kiállítás**](https://www.agroinform.hu/prega)

Ismerje meg a gyakorlati tapasztalatokat, megoldásokat, hogyan lehet a gazdálkodási tevékenységet optimalizálni, hogyan lehet adatok alapján még hatékonyabb munkát végezni a földeken.

**Szekciók:**

* **Szántóföld:**A szekció 2018-ban a talajra, valamint a talajadatok gyűjtésének fontosságára, az abból kinyerhető információk megbízhatóságára, illetve az adatok alapján készített szaktanácsadási lehetőségekre koncentrál. A szekció egyik célja, hogy azokat a lehetőségeket is bemutassa, amelyek a közepes, vagy kisebb gazdálkodók érdeklődését is felkeltik a helyspecifikus gazdálkodás megvalósításának lehetőségére.
* **Kertészet:** Ismét jelentős szerepet kapnak a precíziós rendszerekkel támogatott zöldség-, gyümölcs, valamint szőlőtermesztési lehetőségek, érintve a termesztéstechnológia több pontját. Emellett a szekció kibővül szenzorokkal segített vadgyümölcstermesztési lehetőségekkel is.
* **Állattenyésztés:** A szekció azokat a látogatókat várja, akik meg szeretnék ismerni a precíziós állattenyésztéshez köthető legújabb fejlesztéseket és érdeklődnek azon technikák és technológiák iránt, mellyel növelhető az állattenyésztési ágazatok hatékonysága és versenyképessége. A szekció előadói az állattenyésztéshez kapcsolódó egy-egy gyakorlati probléma innovatív megoldását fogják bemutatni.
* **Élelmiszeripar:** A Szántóföld, az Állattenyésztés és a Kertészet szekciókhoz csatlakozik idén az Élelmiszeripar is. Nem mehetünk el ugyanis a feldolgozó üzemek digitalizációja mellett sem. A jövőben az élelmiszeripar és az agrárium az adatok mentén is összekapcsolódik. A tudatosabbá váló fogyasztók igénye az, hogy a feldolgozásra kerülő alapanyagok származási helye és az alkalmazott termesztéstechnológiája is visszakövethető legyen.

**A 2018-as konferencia TOP nemzetközi előadói, a precíziós gazdálkodás vezető tudományos képviselői:**



**Dr. Nicolas Tremblay**a Nemzetközi Precíziós Gazdálkodási Egyesület elnöke  
kutató – Agriculture and Agri-Food Canada



**Viacheslav I. Adamchuk**  
a Nemzetközi Precíziós Gazdálkodási Egyesület titkára Ph.D, P.E, egyetemi docens,

Bioresource Kutatóegység, McGill Egyetem  
adjunktus, Biológiai Rendszerek Kutatóegysége, Nebraska-Lincoln Egyetem

**Legyen Ön is PREGA előadó, kattintson**[**ide**](https://docs.google.com/forms/d/e/1FAIpQLSdtQ0-_kxDlmOpGlmNz-trETIvrtA9ndT6lGFbJOibMsyWiqA/viewform)**és kérjük, töltse ki, hogy milyen témában adna elő!**

*Mivel a résztvevői helyek korlátozottan állnak rendelkezésre, ezért már most érdemes regisztrálnia!*

A két konferencia helyszíne: Hotel Aquaworld Resort - [**1044 Budapest, Íves út 16**](https://maps.google.com/?q=1044+Budapest,+%C3%8Dves+%C3%BAt+16&entry=gmail&source=g)**.**

PREGA SCIENCE - 2018. február 20. - [**ITT**](https://www.agroinform.hu/prega_science) regisztráljon.

PREGA Konferencia és Kiállítás - 2018. február 21. - [**ITT**](https://www.agroinform.hu/prega_jelentkezes) regisztráljon.

A két rendezvényen való együttes kedvezményes részvételhez [**ITT**](https://www.agroinform.hu/kedvezmenyes_jelentkezes) tud regisztrálni!

A konferencia szervezői az Agroinform.hu mezőgazdasági portál és a Nemzeti Agrárgazdasági Kamara.

